Брод

Брод — плыткае месца рэчышча, якое можна пераадолець пешшу, вершкі ці транспартным сродкам, без выкарыстаньня масту ці чоўна. У тапаніміцы Даўней ля брадоў паўставалі паселішчы і атрымлівалі ад іх назвы. Так, ад балцкага слова „brasls“ пайшлі назвы ракі Браслы, Браслаўскай воласьці, а таксама, паводле некаторых дасьледнікаў, назва беларускага места Браслава. Ад ангельскага „ford“: Оксфард (літаральна „валовы брод“), Стрэтфард (літаральна „брод на вуліцы“). Ад нямецкага „furt“: Франкфурт („франскі брод“), Клягенфурт, Швайнфурт, Эрфурт. Ад украінскага „брод“: Броды. Ад чэскага „brod“: Гаўлічкаў Брод, Угерскі Брод, Чэскі Брод. Гістарычныя пераправы Сярод найвядомейшых у гісторыі пераправаў праз брод: Бітва на Бойне 1 ліпеня 1690 року як вырашальная перамога пратэстантаў над каталікамі ў Ірляндыі. Бітва пад Асаі 23 верасьня 1803 року, дзе дзякуючы знойдзенаму броду перамога брытанцаў стала пераломнай падзеяй Другой ангельска-маратгаўскай вайне. Бітва пад Роркс-Дрыфтам 22 студзеня 1879 року, калі брытанцы перамаглі зулусаў ля істотнага броду на памежнай рацэ Бафала.